กองทัพบก แจ้งเคลื่อนย้ายกำลังพล อาวุธยุทโธปกรณ์ ยานพาหนะ  10 – 12 มีนาคมนี้
กองทัพบก โดยกองพลทหารปืนใหญ่ต่อสู้อากาศยาน แจ้งเคลื่อนย้ายกำลังพล อาวุธยุทโธปกรณ์และยานพาหนะ ของกองพันทหารปืนใหญ่ต่อสู้อากาศยานที่ 4 กรมทหารปืนใหญ่ต่อสู้อากาศยานที่ 2 เพื่อออกทำการฝึกเป็นหน่วยกองพันทหารปืนใหญ่ต่อสู้อากาศยาน ประจำปี 2564 ณ พื้นที่ฝึกศูนย์การทหารปืนใหญ่ ค่ายภูมิพล อำเภอเมือง จังหวัดลพบุรี ในวันที่ 10 มีนาคม 2564 เวลา 06.00 น. เคลื่อนย้ายทางรถยนต์และทางรถไฟจาก กองพันทหารปืนใหญ่ต่อสู้อากาศยานที่ 4 กรมทหารปืนใหญ่ต่อสู้อากาศยานที่ 2 กองพลทหารปืนใหญ่ต่อสู้อากาศยาน – ถ.ทหาร – แยกประดิพัทธ์ – ย่านสินค้าพหลโยธิน – ถ.พหลโยธิน – ถ.เลี่ยงเมืองสระบุรี – แยกพระพุทธบาท จังหวัดสระบุรี ปลายทางพื้นที่ฝึกศูนย์การทหารปืนใหญ่ ค่ายภูมิพล อำเภอเมือง จังหวัดลพบุรี และเคลื่อนย้ายกลับ กองพันทหารปืนใหญ่ต่อสู้อากาศยานที่ 4 กรมทหารปืนใหญ่ต่อสู้อากาศยานที่ 2 ตามเส้นทางเดิม ในวันที่ 12 มีนาคม 2564 เวลา 20.00 น. ขอแจ้งให้ประชาชนได้รับทราบและขออภัยในความไม่สะดวก